b'\n_START_ARTICLE_\nPlaukimas peteli\xc5\xa1ke\n_START_PARAGRAPH_\nPlaukimas peteli\xc5\xa1k\xc4\x97 yra plaukimo stilius. Peteli\xc5\xa1ke plaukiama ant kr\xc5\xabtin\xc4\x97s, gryb\xc5\xa1niai abejomis rankomis atliekami vienu metu ir tuo pat metu atliekami ir sm\xc5\xabgiai kojomis (peteli\xc5\xa1k\xc4\x97s arba delfino sm\xc5\xabgiai). Kiti stiliai kaip, pavyzd\xc5\xbeiui, plaukimas kr\xc5\xabtine, krauliu arba nugara yra labiau tinkami besimokantiems plaukti, peteli\xc5\xa1k\xc4\x97, savo ruo\xc5\xbetu, yra fizi\xc5\xa1kai sunkus plaukimo stilius, kuris reikalauja ger\xc4\x85 technik\xc4\x85 ir stiprius raumenis. \xc5\xa0is stilius yra naujausias plaukimo stilius naudojamas var\xc5\xbeybose, pirm\xc4\x85 kart\xc4\x85 panaudotas 1933 metais ir jis yra kil\xc4\x99s i\xc5\xa1 plaukimo kr\xc5\xabtine stiliaus.\n_START_SECTION_\nTechnika\n_START_PARAGRAPH_\nPlaukiant peteli\xc5\xa1ke atliekami nepertraukiami rank\xc5\xb3 gryb\xc5\xa1niai ir koj\xc5\xb3 judesiai, pana\xc5\xa1\xc5\xabs \xc4\xaf delfino uodegos sm\xc5\xabgius \xc5\xbeemyn auk\xc5\xa1tyn_NEWLINE_K\xc5\xabno pad\xc4\x97tis beveik horizontali, gulima ant kr\xc5\xabtin\xc4\x97s, veidas panertas \xc4\xaf vanden\xc4\xaf, \xc5\xbevilgsnis nukreiptas \xc5\xbeemyn ir \xc5\xa1iek tiek pirmyn._NEWLINE_Rankos \xc4\xafdedamos \xc4\xaf vanden\xc4\xaf pla\xc5\xa1takomis, arti i\xc5\xa1ilgin\xc4\x97s k\xc5\xabno a\xc5\xa1ies, kuo toliau priekyje, tada palengva lenkiamos per alk\xc5\xabnes, traukiamos \xc4\xaf apa\xc4\x8di\xc4\x85 atgal ir i\xc5\xa1tiesiamos palie\xc4\x8diant nyk\xc5\xa1\xc4\x8diais \xc5\xa1launis._NEWLINE_I\xc5\xa1 vandens pirmiausia i\xc5\xa1nyra alk\xc5\xabn\xc4\x97s, paskui ir visos rankos. Sulenktos per alk\xc5\xabn\xc4\x99 rankos keliamos vir\xc5\xa1 vandens atpalaiduotos, \xc4\xafdedamos \xc4\xaf vanden\xc4\xaf ir pradeda kit\xc4\x85 gryb\xc5\xa1n\xc4\xaf._NEWLINE_Kv\xc4\x97pavimas derinamas su rank\xc5\xb3 judesiais. \xc4\xaekvepiama pro burn\xc4\x85 pak\xc4\x97lus galv\xc4\x85 \xc4\xaf priek\xc4\xaf arba pasukus \xc4\xaf \xc5\xa1on\xc4\x85._NEWLINE_I\xc5\xa1kv\xc4\x97pimas vyksta nuo galvos pasukimo \xc4\xaf pradin\xc4\x99 pad\xc4\x97t\xc4\xaf iki kito \xc4\xafkv\xc4\x97pimo. Kitas \xc4\xafkv\xc4\x97pimas gali b\xc5\xabti atliktas po vieno arba daugiau gryb\xc5\xa1ni\xc5\xb3._NEWLINE_Vienam rank\xc5\xb3 gryb\xc5\xa1niui tenka du koj\xc5\xb3 sm\xc5\xabgiai: pirmas\xc2\xa0\xe2\x80\x93 gryb\xc5\xa1nio prad\xc5\xbeioje, antras\xc2\xa0\xe2\x80\x93 gryb\xc5\xa1nio pabaigoje.\n_START_SECTION_\nFINA taisykl\xc4\x97s\n_START_PARAGRAPH_\n\xc5\xbdemiau yra pateikiamos oficiali\xc5\xb3 FINA taisykli\xc5\xb3 vertimas. \xc5\xa0ios taisykl\xc4\x97s taikomos oficiali\xc5\xb3 plaukimo var\xc5\xbeyb\xc5\xb3 metu._NEWLINE_SW 8.1 Nuo pirmojo rankos gryb\xc5\xa1nio po starto ir kiekvieno pos\xc5\xabkio metu k\xc5\xabnas turi b\xc5\xabti ant kr\xc5\xabtines. Po vandeniu koj\xc5\xb3 sm\xc5\xabgiai \xc4\xaf \xc5\xa1onus yra leid\xc5\xbeiami. Draud\xc5\xbeiama apsisukti ant nugaros bet kuriuo metu, i\xc5\xa1skyrus pos\xc5\xabkio metu po prisilietimo prie sienos ten, kur yra leid\xc5\xbeiamas apsisukimas bet kuriuo b\xc5\xabdu jei k\xc5\xabnas yra ant krutin\xc4\x97s nuplaukiant nuo sienos._NEWLINE_SW 8.2 Abi rankos turi b\xc5\xabti i\xc5\xa1mestos pirmyn vienu metu vir\xc5\xa1 vandens ir atitraukiamos atgal vienu metu po vandeniu visos rungties metu, susij\xc4\x99 su SW 8.5._NEWLINE_SW 8.3 Visi koj\xc5\xb3 judesiai auk\xc5\xa1tyn ir \xc5\xbeemyn koj\xc5\xb3 turi b\xc5\xabti atliekami vienu metu. Kojos bei p\xc4\x97dos neb\xc5\xabtinai turi b\xc5\xabti tame pa\xc4\x8diame lygyje, bet j\xc5\xb3 judesiai neturi i\xc5\xa1siskirti. Plaukimo kr\xc5\xabtine koj\xc5\xb3 sm\xc5\xabgis yra neleistinas._NEWLINE_SW 8.4 Kiekvieno pos\xc5\xabkio metu ir tuo rungties pabaigoj prisilietimas turi b\xc5\xabti atliekamas abejomis rankomis nelie\xc4\x8diant vienai kitos vienu metu po, vir\xc5\xa1 arba vandens pavir\xc5\xa1iaus lygyje._NEWLINE_SW 8.5 Starto ir pos\xc5\xabkiu metu plaukikui leid\xc5\xbeiama vienas ar daugiau koj\xc5\xb3 sm\xc5\xabgiai ir vienas traukimas ranka po vandeniu, ko pasekoje plaukikas turi i\xc5\xa1kilti \xc4\xaf pavir\xc5\xa1i\xc5\xb3. Yra leid\xc5\xbeiama plaukikui b\xc5\xabti pilnai panirusiam ne daugiau kaip 15 metru po starto ir po kiekvieno pos\xc5\xabkio. Iki to momento galva turi praskirti vandens pavir\xc5\xa1i\xc5\xb3. Plaukiko turi likti vandens pavir\xc5\xa1iuje iki kito pos\xc5\xabkio arba fini\xc5\xa1o.'